सरकारी स्कूलों में अब लर्निंग इंडिकेटर से होगी पढ़ाई
जिले के सभी सरकारी प्राइमरी और मिडिल स्कूलों में बच्चों को अब लर्निंग इंडिकेटर के तौर तरीकों से पढ़ाया जाएगा। एनसीईआरटी के लर्निंग इंडिकेटर सीखने के संकेत के आधार पर हर विषय में कक्षा 1 से 3, कक्षा 3 से 5 और कक्षा 6 से 8 के लिए राज्य शिक्षा केन्द्र स्तर पर लर्निंग इंडिकेटर बनाया है। इसमें मुख्य रूप से अवधारण क्षेत्र, पेडागॉजिकल प्रक्रिया, लर्निंग इंडिकेटर एवं मूल्यांकन को शामिल किया है। लर्निंग इंडिकेटर के माध्यम से पढ़ाने के तरीकों को चिन्हित करना आसान होगा।
पहली कक्षा के बच्चों को छोटी-छोटी, दो-दो, चार-चार पंक्तियों वाली सरल कविताएं सुनाना। परिवेश में प्रचलित कहानियां सुनाना और स्थानीय भाषा या बोली की कविता व कहानी को रुचिपूर्ण व रोचक ढंग से सुनाना। गणित सहित कक्षा 6 से 8 तक के बच्चों को इतिहास, भूगोल, नागरिक शास्त्र विषयों को लर्निंग इंडिकेटर के तरीकों से पढ़ाया जाएगा। राज्य शिक्षा केन्द्र भोपाल ने हाल ही में आदेश जारी किए हैं। इससे बच्चों के मानसिक स्तर में काफी सुधार आएगा।
नागरिक शास्त्र- बच्चों में सामाजिक शक्तियों और समाज विरोधी मूल्यों के संदर्भ में समझ विकसित करना, सम सामयिक मुद्दों को बहुआयामी परिप्रेक्ष्य में देखने की समझ विकसित करना, लोकतांत्रिक प्रक्रिया में भागीदारी की समझ विकसित करना।
लर्निंग इंडिकेटर से पढ़ाई का यह है उद्देश्य
सभी बच्चे स्वभाव से ही सीखने के लिए प्रेरित रहते हैं। सीखने की क्षमता रखते हैं, इसलिए उन्हें अभिप्रेरण,विश्वास और अधिक अवसर देने की आवश्यकता है। बच्चे निरंतर सीखते और प्रगति करते हैं। अर्थ निकालना, अमूर्त विचारों को विकसित करना, विवेचना व काम करने की क्षमता सक्रिय करना, सीखने की प्रक्रिया के सर्वाधिक महत्वपूर्ण पहलू हैं। खास बात यह है कि बच्चे विभिन्न तरीकों से सीखते हैं।
कक्षा 6 से 8 के बच्चों को फायदा
इतिहास ऐतिहासिक युगों में विकास क्रम जानना, एेतिहासिक विविधता को समझना, छात्रों में सहानुभूति एवं कल्पनाशीलता का विकास, ऐतिहासिक मानचित्रों से परिचित होना व महत्व को जानना। भूगोल- पृथ्वी, मनुष्यों एवं अन्य जीवों का प्राकृतिक निवास है। इसे जानेंगे, पृथ्वी पर वायुमंडल एवं उसकी विभिन्न परतों को समझेंगे, मानचित्र अंकन के कौशल को अर्जित करना, प्राकृतिक एवं मानवीय पर्यावरण के घटकों को समझना।
सरल होगी पढ़ाई
awa_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva